**Elmir Xankişiev** (*azərb*. Elmir Xankişiyev‎; 25 avqust 1974, Əli-Bayramlı) — azərbaycanlı futbolçu. Mövqeyi yarımmüdafiəçi və hücumçu olub. Daha çox "Qarabağ" klubundakı çıxışı ilə məşhurdur. Azərbaycan milli komandasında oynayıb. Müşfiq Hüseynov ilə birlikdə "Qarabağ" klubunda təşkil elədikləri hücum tandemi, Azərbaycanda dövrunun ən yaxşı hücum tandemlərindən biri sayılırdı.

Bioqrafiya
----------

Elmir Xankişiyev 25 avqust 1974-cü ildə, Azərbaycanın Əli Bayramlı (indiki Şirvan) şəhərində dünyaya gəlib.

Karyerası
---------

### İnşaatçı

Peşəkar futbolda debütü 18 yaşında, Azərbaycan Çempionatının ilk mövsümündə "İnşaatçı" klubunda olub. "İnşaatçı" klubundakı ilk mövsumundə 16 oyunda meydana çıxaraq 6 dəfə fərqlənir. "İnşaatçı" klubu isə 26 komanda arasında 8-ci yeri tutur. Növbəti mövsum Elmir 13 oyunda meydanda olub 4 dəfə fərqlənir. Klubu isə 1993-cü ildə Azərbaycan kubokunun finalına çıxır və burada çempion "Qarabağ" klubuna məğlub olur. Ancaq klubun çempionatdakı çıxışı uğurlu olmur və komanda yüksək liqadan kənarlaşır.

### Qarabağ FK

İlk mövsumundə özunu istedadlı gənc futbolçu kimi göstərərək bir çox klubun diqqətini cəlb edir. Dəvət aldığı klublardan çempion "Qarabağ" klubunun dəvətini qəbul edir və 1993-cü ilin yayında "Qarabağ"a keçir.

Elmir Xankişiyevin "Qarabağ"dakı il mövsümundə cəmi 4 oyunda meydana çıxır və fərqlənə bilmir. Ancaq o 1993/94-cü ildə, "Qarabağ" klubu ilə milli çempionatın gümüş mükafatçısı olur.

1994/95 mövsumundə isə 11 oyunda meydanda olub 2 dəfə fərqlənir və "Qarabağ" klubu çempionatda 4-cü yeri tutur.

1995/96 mövsumundə Elmir Xankişiyev 15 oyunda meydanda olub 3 dəfə fərqlənir.

1996/97 mövsumundə Elmir Xankişiyev artıq "Qarabağ"ın əsas oyunçusuna çevrilir. Hücumameyilli yarımüdafiyəçi kimi hücumçular Müşfiq Hüseynov və Nazim Əliyevidən arxa mövqedə oynayan Elmir Xankişiyev 27 oyunda 4 dəfə fərqlənir. Komandası çempion olsada sonradan qalmaqallı şəkildə gümuş medal ilə kifayətlənir.

1997-ci ildə əsgərliyə çağrılır və buna görə "MOİK" keçir. "MOİK"-də bir il yarım çıxış edir və 30 oyunda 4 dəfə fərqlənir.

1999-cu ilin əvvəlində "Qarabağ" a qayıdır. Artıq "Qarabağ"da mailiyyə problemləri səbəbindən bir çox əsas oyunçular komandanı tərk eləmişdi. Ancaq gənc oyunçular ilə "Qarabağ" 4-cü yeri tutur. Elmir Xankişiyev isə qış fasiləsində "Qarabağ"a qoşulur və oynadığı 8 oyunda 1 qol vurur.

1999/2000 mövsumundə Elmir Xankişiyev "Qarabağ" ilə birlikdə Azərbaycan futbolu tarixində ilk dəfə Avrokuboklarda mərhələ keçir. İsrailin "Makkabi" klubu mübarizədən kənarlaşdırılır. Ancaq növbəti mərhələdə Fransanın "Monpelye" klubu keçilməz olur. Ölkə çempionatında isə Xankişiyev 16 oyunda 4 dəfə fərqlənir. Ölkə çempionatında isə "Qarabağ" 8-ci yeri tutur.

2000/01 mövsumundə Elmir Xankişiyev üçundə "Qarabağ" üçundə çox uğursuz olur. Maliyyə problemləri yaşayan "Qarabağ" tarixinin ən pis nəticəini göstərərək çempionatda 9-cu yeri tutur. Xankişiyev isə zədələr səbəbindən cəmi 7 oyunda meydanda olaraq 1 qol vurur.

20001/02 mövsumundə Elmir formasına qayıdır və 24 oyunda 9 dəfə fərqlənir. "Qarabağ" isə çempionatda 4-cü yeri tutur.

2002/03 mövsumundə Azərbaycanda futbol olmadığı üçun futbolçu meydandan kənarda qalır.

2003/04 mövsumundə Elmir 21 oyunda 2 dəfə fərqlənir. "Qarabağ" isə çempionatda bürunc medal qazanır.

### Xəzər və Kəpəz

2004-cü ildə futbolçu "Xəzər"ə keçir və burada 10 oyunda iştirak edir, lakin futbolçunun Lənkəran klubundakı karyerası uzun olmur və qış fasiləsində klubdan ayrılaraq "Kəpəz" klubuna yollanır. "Kəpəz"də bir il oynayır və 20 oyunda 2 qol vurur.

### Qarabağ FK

İl yarımlıq ayrılıqdan sonra futbolçu 2005-ci ilin qışında yenidən "Qarabağ"a qayıdır və 2005/06 mövsümündə çempionatda 13 oyunda bir qol vurur. 2005/06 mövsumundə "Qarabağ"la ölkə kubokunu qazanır.

Ümumilikdə o, Azərbaycanın yüksək liqasında 245 oyun keçirib və 43 qol vurub. 2020-ci ilin sentyabr ayına qədərki tarix üçun Azərbaycan çempionatının ən yaxşı 50 bombardirindən biridir. "Qarabağ" la 150-dən çox oyun keçirib.

### Milli komanda

22 mart 1997-ci ildə Azərbaycan milli komandasının Türkmənistanla yoldaşlıq görüşündə 87-ci dəqiqədə Mirbagir İsayevi əvəzləyərək debüt edir. Milli komandada ikinci və son matçını iki il sonra, 5 iyun 1999-cu ildə, ikinci yarıda meydana çıxdığı Lixtenşteynə qarşı Avropa çempionatının seçmə mərhələsində oynayıb.

Veteranlar matçlarında iştirak edib.

Məşqçi karyerası
----------------

Məşqçi kimi UEFA-nın A kateqoriyasını alıb. 2014-cü ilin sentyabrında Arif Əsədovun köməkçisi kimi Bakının "Neftçi" klubunda məşqçi təyin edilib.

Uğurları
--------

* Azərbaycan çempionatının gümüş mükafatçısı: 1993/94, 1996/97
* Azərbaycan çempionatının bürünc mükafatçısı: 2001/02, 2003/04
* Azərbaycan Kubokunun qalibi: 2005/06
* Azərbaycan Kubokunun finalçısı: 1993, 1995/96, 1999/00

İstinadlar
----------

1. 1 2  .
2. ↑  "Arxivlənmiş surət". 2023-07-08 tarixində arxivləşdirilib. İstifadə tarixi: 2021-03-10.
3. ↑  "Arxivlənmiş surət". 2023-07-08 tarixində arxivləşdirilib. İstifadə tarixi: 2021-03-10.
4. ↑  "Arxivlənmiş surət". 2016-08-15 tarixində arxivləşdirilib. İstifadə tarixi: 2021-03-10.
5. ↑  "Arxivlənmiş surət". 2023-07-08 tarixində arxivləşdirilib. İstifadə tarixi: 2021-03-10.
6. ↑  "Форвард "Карабаха" вошел в топ-50 бомбардиров в Азербайджане". 2021-05-16 tarixində arxivləşdirilib. İstifadə tarixi: 2021-03-10.
7. ↑  "Azerbaijan vs Turkmenistan international football match report". 2017-11-15 tarixində arxivləşdirilib. İstifadə tarixi: 2021-03-10.
8. ↑  "Магомедов, Ханкишиев и Гурбанов взяли призы, но Баку уступил Москве". 2016-09-28 tarixində arxivləşdirilib. İstifadə tarixi: 2021-03-10.
9. ↑  "Ветераны России и Азербайджана проведут товарищеский матч". 2023-07-08 tarixində arxivləşdirilib. İstifadə tarixi: 2021-03-10.
10. ↑  "Arxivlənmiş surət". 2021-01-21 tarixində arxivləşdirilib. İstifadə tarixi: 2021-03-10.
11. ↑  "Объявлено имя главного тренера ФК "Нефтчи"". 2014-09-07 tarixində arxivləşdirilib. İstifadə tarixi: 2021-03-10.